钦定古今图书集成/明伦汇编/氏族典/第132卷 > 《廖用贤尚友录》 > 辛彦之
## 钦定古今图书集成/明伦汇编/氏族典/第132卷 > 《廖用贤尚友录》 > 辛彦之

按《隋书辛彦之传》：“彦之，陇西狄道人也。九岁而孤，不
交非类，博涉经史。后入关，遂家京兆。周太祖见而器
之，引为中外府礼曹，寻拜中书侍郎。及周闵帝受禅，
彦之与少宗伯卢辩专掌仪制。周武时，历职典祀、大
祝、乐部、御正四曹大夫，开府仪同三司。奉使迎突厥
皇后还，赉马二百匹，赐爵龙门县公，邑千户，寻进爵”
五原郡公，加邑千户。宣帝即位，拜少宗伯。高祖受禅，
除太常少卿，改封任城郡公，进位上开府，寻转国子
祭酒。岁馀，拜礼部尚书。后拜随州刺史，迁洛州刺史。
前后俱有惠政。开皇十一年，卒官。谥曰宣。